text: Bispevalg: Ribe har fået ny biskop
  03 april 2014 kl. 12.18
  Bispevalget i Ribe blev afgjort i første runde. Stiftets nye biskop er Elof Westergaard.
  Med over halvdelen af stemmerne blev det til en sikker valgsejr for Elof Westergaard i Ribe torsdag.
  Med 769 stemmer ud af i alt 1201 har han slået de to modkandidater Thala Juul Holm, der er provst i Tønder, og Poul Ivan Madsen, som er provst i Skjern.
  En kandidat skal have mere end 50 % af stemmerne for at vinde valget.
  Elof Westergaard kommer fra en stilling som provst i Silkeborg. Han er født i 1962 i Lemvig og uddannet cand. theol. fra Århus Universitet. Han afløser Elisabeth Dons Christensen, der træder tilbage efter 11 år som biskop i Ribe Stift.
  Læs om den nye biskops teologiske holdninger her
  